Tietoja Bonjourista
Bonjour Windowsille -paketti tarjoaa Bonjourin zero-configuration networking -palveluja Windows-ohjelmien, kuten iTunesin, Safarin ja AirPort-työkalun, käyttöön.

Bonjour mahdollistaa tietokoneiden, laitteiden ja palveluiden löytää toisensa automaattisesti standardeja IP-protokollia käyttäen ilman, että käyttäjän tarvitsee käsin syöttää IP-osoitteita tai määritellä DNS-palvelimia. Se on erityisen hyödyllinen yhdistettäessä laitteisiin kuten AirPort-tukiasema, Apple TV ja iPhone.

Järjestelmävaatimukset
Bonjour Windowsille tukee Windows XP Service Pack 2:ta tai uudempaa, mutta on erityisen suositeltavaa käyttää jotakin seuraavista:
	* Windows XP Service Pack 3
	* Windows Vista Service Pack 2
	* Windows 7
Varmista Windows Updaten avulla, että tietokoneeseen on asennettu uusin Service Pack.

Palomuurin vaatimukset

Bonjour-verkkoprotokolla lähettää ja vastaanottaa paketteja UDP-portissa 5353. Jos käytössäsi on palomuuri, varmista, että UDP-portti 5353 on avoinna Bonjouria varten. Jotkin palomuurit estävät Bonjour-paketit vain osittain, joten jos Bonjour toimii katkonaisesti, tarkista palomuurin asetukset ja varmista, että Bonjour on poikkeuksien joukossa ja sen sallitaan vastaanottaa saapuvia paketteja.
Bonjour-asentaja määrittelee Windows-palomuurin oikein asennuksen aikana tuetuissa järjestelmissä.
Tunnetut ongelmat
Muutamat VPN (Virtual Private Network) -ohjelmat häiritsevät Bonjourin toimintaa. Jos et enää löydä verkkopalveluja, yritä kirjautua ulos VPN:stä.
Lisätietoja
Muiden valmistajien ohjelmat, jotka haluavat tarjota ilman määrittelyä toimivia verkko-ominaisuuksia eri ohjelmille, asentavat usein Bonjourin.
Ohjelmistonkehittäjät voivat ladata Bonjour SDK:n, jonka avulla he voivat lisätä Bonjour-tekniikan omiin ohjelmiinsa. Jos haluat lisätietoja Bonjouria käyttävien ohjelmien kehittämisestä ja haluat ladata SDK:n, vieraile osoitteessa <http://developer.apple.com/bonjour//>.
Palautteen antaminen
Jos haluat antaa tuotteeseen liittyvää palautetta, vieraile osoitteessa <http://www.apple.com/fi/feedback/bonjour.html>.
© 2010 Apple Inc. Kaikki oikeudet pidätetään. Apple, Apple-logo ja AirPort ovat Apple Inc:n Yhdysvalloissa ja muissa maissa rekisteröityjä tavaramerkkejä.
Päivitetty 13. tammikuuta 2010